text: Fuglene kræver fedt for at klare kulden  
  07 januar 2010 kl. 08.15
  Fedt er usundt for os mennesker, men er livsnødvendigt for fuglene. De kræver masser af fedt for at overleve vinterens kulde.
  Frosten er en trussel mod fuglene. De har svært ved at holde varmen.
  I hårde vintre kan mere end halvdelen af en fuglebestand afgå ved døden.
  - Men heldigvis har mange af de fugle, det går hårdest ud over, en hurtig reprodukltion. Det vil sige, at de overlevende sætter mange unger i verden, siger naturvejleder Marco Brodde fra Fiskeri- og Søfartsmuseet i Esbjerg.
  Vi mennesker kan hjælpe de frysende fugle ved at fodre dem med fedt. Det kan være mejsekugler, man kan købe i de fleste supermarkeder. Det kan være fedtkugler, man selv laver. Og put gerne en masser kerner og nødder i dem. Måske der stadig er nogle nødder til overs fra juletiden, råder Marco Brodde. 
  - Jo hurtigere en fugl kan finde dets føde, desto større er chancen for at den overlever, siger han.
  Selv om mange småfugle dør i en hård vinter, er der ingen grund til panik.
   
  - At fodre fugle er en god hjælp for de lokale bestande, men man skal samtidig tænke på, at fuglene er tilpassede vores klima og at bestandene kan klare at gå op og ned. Man kan ganske sikkert aflæse en hård vinter på bestanden, men ret hurtigt vil bestanden rette sig igen, siger Marco Brodde.
  